[{"text_idx": "#000000", "text": "La veng\u0302o de la mielgvida birdo\nLa veng\u0302o de la mielgvida birdo"}, {"text_idx": "#000002", "text": "Jen la historio de Ngede, la Mielgvida Birdo, kaj avida junulo nomata Gingile. Unun tagon dum Gingile estis c\u0302asanta li au\u0306dis la vokon de Ngede. La bus\u0302o de Gingile komencis akvumi pro la penso pri mielo. Li haltis kaj au\u0306skultis atente, serc\u0302ante g\u0302is li vidis la birdon en la branc\u0302oj super sia kapo. \u201cC\u0302itik-c\u0302itik-c\u0302itik\u201d, krakis la birdeto, dum li flugis al la sekva arbo, kaj la sekva. \u201cC\u0302itik, c\u0302itik, c\u0302itik\u201d, li vokis, haltante de tempo al tempo por esti certa, ke Gingile sekvas."}, {"text_idx": "#000003", "text": "Post duonhoro ili atingis grandan sovag\u0302an figarbon. Ngede freneze saltetis inter la branc\u0302oj. Li tiam staris sur unu branc\u0302o kaj klinis sian kapon al Gingile kvazau\u0306 dirante, \u201cJen g\u0302i! Venu nun! Kio okupas vin tiom longe?\u201d Gingile ne povis vidi iujn abelojn de sub la arbo, sed li fidis Ngede."}, {"text_idx": "#000004", "text": "Do Gingile demetis sian c\u0302aslancon sub la arbon, kunigis kelkajn sekajn branc\u0302etojn kaj faris fajreton. Kiam la fajro bone brulis, li metis longan sekan bastonon en la koron de la fajro. C\u0302i tiu ligno estis speciale konata fari multon da fumo dum g\u0302i brulis. Li komencis grimpi, tenante la malvarmetan finon de la fumanta bastono en siaj dentoj."}, {"text_idx": "#000005", "text": "Baldau\u0306 li au\u0306dis la lau\u0306tan zumadon de la okupataj abeloj. Ili eniris kaj eliris el kavaj\u0302o en la arbotrunko \u2013 sia abelujo. Kiam Gingile atingis la abelujon, li pus\u0302is la fumantan finon de la bastono en la kavon. La abeloj elflugis, koleraj kaj kruelaj. Ili forflugis pro la fumon \u2013 sed ne antau\u0306 ol ili donis al Gingile dolorajn pikilojn!"}, {"text_idx": "#000006", "text": "Kiam la abeloj estis ekstere, Gingile pus\u0302is siajn manojn en la neston. Li elprenis manplenojn da la peza mielc\u0302elaro, gutanta per ric\u0302a mielo kaj plena de dikaj, blankaj larvoj. Li metis la vaksaj\u0302on zorge en la saketon, kiun li portis sur sian s\u0302ultron, kaj komencis grimpi suben lau\u0306 la arbo."}, {"text_idx": "#000007", "text": "Ngede fervore spektis c\u0302ion, kion Gingile faris. Li atendis, ke li lasu dikan pecon de mielc\u0302elaro kiel dankoferon al la Mielgvidisto. Ngede flirtis de branc\u0302o al branc\u0302o, pli kaj pli proksime al la tero. Fine Gingile atingis la fundon de la arbo. Ngede sidis sur rokon proksime al la knabo kaj atendis sian rekompencon."}, {"text_idx": "#000008", "text": "Gingile estingis la fajron, prenis sian lancon kaj ekmars\u0302is hejmen, ignorante la birdon. Ngede kolere vokis, \u201cVIC-torr! VIC-torrr!\u201d Gingile haltis, fiksrigardis la birdeton kaj lau\u0306te ridis. \u201cVi volas iom da mielo, c\u0302u ne, mia amiko? Ha! Sed mi faris la tutan laboron kaj ricevis c\u0302iujn de la pikojn. Kial mi dividu iun el c\u0302i tiu dolc\u0302a mielo kun vi?\u201d Poste li ekiris. Ngede furiozis! C\u0302i tio ne estis maniero trakti lin! Sed li veng\u0302os."}, {"text_idx": "#000009", "text": "Unun tagon plurajn semajnojn poste Gingile denove au\u0306dis la mielan vokon de Ngede. Li memoris la bongustan mielon, kaj fervore sekvis la birdon denove. Post gvidado de Gingile lau\u0306 la arbara rando, Ngede haltis por ripozi en granda ombrela dornarbo. \u201cAhh,\u201d pensis Gingile. \u201cLa abelujo devas esti en c\u0302i tiu arbo.\u201d Li rapide faris sian malgrandan fajron kaj komencis grimpi, la fumanta branc\u0302o en liaj dentoj. Ngede sidis kaj rigardis."}, {"text_idx": "#000010", "text": "Gingile grimpis, miranta kial li ne au\u0306dis la kutiman zumadon. \u201cEble la abelujo estas profunde en la arbo,\u201d li pensis al si. Li tiris sin supren lau\u0306 alia branc\u0302o. Sed anstatau\u0306 la abelujo, li fiksrigardis la vizag\u0302on de leopardo! Leopardo tre koleris pro la kruda interrompo de sia dormo. S\u0302i duonfermis la okulojn kaj malfermis la bus\u0302on por malkas\u0302i siajn tre grandajn kaj tre akrajn dentojn."}, {"text_idx": "#000011", "text": "Antau\u0306 ol Leopardo povis j\u0302eti sin al Gingile, li rapidis suben lau\u0306 la arbo. Pro hasto, li maltrafis branc\u0302on, kaj alterig\u0302is peze sur la teron tordante sian maleolon. Li mars\u0302is kiel eble plej rapide. Felic\u0302e por li, Leopardo ankorau\u0306 estis tro dormema por postkuri lin. Ngede, la Mielgvidisto, veng\u0302is sin. Kaj Gingile lernis sian lecionon."}, {"text_idx": "#000012", "text": "Kaj do, kiam la infanoj de Gingile au\u0306das la historion de Ngede, ili respektas la birdeton. Kiam ajn ili rikoltas mielon, ili certe lasas la plej grandan parton de la mielc\u0302elaro por Mielgvidisto."}, {"text_idx": "#000013", "text": "Ilustrita de: Wiehan de Jager"}]